**A Dunlop 2016-os világbajnoki sikereire épít**

* A FIA World Endurance-győztes Aston Martin Vantage megtekinthető a Genfi Autószalonon
* A 2016-os FIA World Endurance Championship 3 kategóriagyőztese is Dunlop abroncsokat választott
* A 2017-es év átfogó tesztprogramja már a 2016-os évad befejezése előtt kezdetét vette.

**Genf, Svájc, 2017. március 7.** – A Dunlop 2016-os győzelmének megünneplésére kiállította a FIA World Endurance Championship (WEC) világbajnokságon első helyezést szerzett Aston Martin Vantage GTE-t saját standjánál a Genfi Autószalonon.

Az Aston Martin Racing és a Dunlop Motorsport csapatának együttműködése már az első szezonban két első helyezést hozott a WEC-n. Nicki Thiim és Marco Sørensen a GT Drivers kategóriában hozta el a FIA World Endurance kupát, míg csapatuk 2016-ban a GTE Pro Team kategória trófeáját is elhódította.

Az Aston Martin az új Ford GT csapattal, illetve a már jól összeszokott Ferrari és Porsche endurance csapattal szemben akart versenyelőnyhöz jutni, ezért döntött úgy, hogy új abroncsgyártóval, a Dunloppal lép partnerségre.

Paul Howarth, az Aston Martin csapatfőnöke úgy nyilatkozott, hogy a beszállítóváltás kulcsfontosságú szerepet játszott a csapat 2016-os sikereiben és kiegyenlített teljesítményében: „Példaértékű, amit a Dunlop csinál: állandó mérnököket biztosítanak a számunkra, akik minden futam és teszt után mélyreható elemzést végeznek. Állandó kapcsolatban állunk egymással. Minden nagyobb abroncsgyártó céggel dolgoztunk már tesztprogramok keretében, és az a tapasztalat, hogy a kapcsolat építése során számos akadály merült fel. A Dunloppal viszont teljesen más a helyzet.”

Xavier Fraipont, az EMEA régió motorkerékpár és motorsport részlegének ügyvezető igazgatója elmondta, hogy már nagyon hamar elkezdtek a 2017-es évre koncentrálni: „Óriási büszkeséggel tölt el, hogy partneri kapcsolatunk első évében sikerült az Aston Martint két győzelemhez is hozzásegíteni, ám nem sok időnk volt az ünneplésre, hiszen az utolsó futamgyőzelmet követő napon máris megkezdtük a 2017-es év tesztprogramját.”

Dunlop abroncsokkal száguldottak a célba a FIA World Endurance Championship LMP1 Privateer (Rebellion) és LMP2 (Alpine) kategória győztesei is. E két prototípusokat versenyeztető kategóriában a Dunlop jelentős előrelépésre számít a teljesítmény tekintetében, ugyanis az LMP2-ben alkalmazandó új előírások révén erősebb autók, nagyobb leszorítóerővel szállhatnak harcba. Ez pedig új kihívások elé állítja az abroncsgyártó vállalatokat, hiszen egy olyan versenyről beszélünk, ahol a győzelemhez elengedhetetlen szempontnak számít a tartósság és a kiegyenlített teljesítmény.

A 2016-os idény óta a Dunlop az alábbi helyszíneken tesztelte termékeit: Szahír (Bahrein), Sebring (USA), Aragónia (Spanyolország) és a Paul Ricard versenypálya (Franciaország). A legújabb LMP2-es autók az új szabályok és egy vadonatúj Dunlop abroncsspecifikáció révén közel hasonló köridőket futottak, mint a legfejlettebb technológiát használó LMP1-es élmezőny 4 szezonnal ezelőtt.

A FIA World Endurance Championship új évadja április 16-án, Silverstone-ban (Egyesül Királyság) veszi kezdetét.

***A Dunlop:***

A motorsportban kiemelkedő sikereket elérő Dunlop a nagy és az ultra nagy teljesítményű abroncsok egyik vezető gyártója. A versenyzésben szerzett széleskörű tapasztalatait innovatív technológiák bevezetése révén hasznosítja a közúti forgalomba kerülő abroncsok gyártása során. A legjobb vezetési élmény eléréséhez a Dunlop minden autósnak és motorosnak a legújabb megoldásokkal elérhető teljesítményt és tartósságot kínálja. További információkért látogasson el a [www.dunlop.euweboldalra](http://www.dunlop.euweboldalra).

Sajtókapcsolatok: Varga Mónika, Tel.: 0619202400, [monika.varga@webershandwick.hu](mailto:monika.varga@webershandwick.hu)